El mes de setembre s'ha caracteritzat per una progressiva retirada de les masses d'aire tropical que van donar lloc a les calorades de l'agost, i una normalització dels valors de temperatura per a l'època de l'any.
Aquest fet ha estat conseqüència de la retirada de les altes pressions i un avanç de la circulació més zonal cap al sud.
A més, aquest desplaçament ha permès el pas de diverses pertorbacions que van deixar precipitació al Pirineu.
D'altra banda, i com és propi per aquestes dates, els fronts amb aire relativament fred provoquen una inestabilització de l'atmosfera en trobar-se amb la massa d'aire mediterrània molt més càlida, generant tempestes al litoral i prelitoral.
Xàfecs i ruixats els dies 6 i 7 de setembre del 2020
Una pertorbació que es va separar de la circulació general es va ubicar sobre Catalunya provocant un episodi de precipitació els dies 6 i 7 de setembre.
La pertorbació aïllada en els nivells mitjans de la troposfera va continuar afectant el sud d'Europa, reactivant la precipitació a Catalunya entre els dies 9 i 11 de setembre, si bé els ruixats i tempestes van ser més destacats durant el dia 9.
Ruixats i tempestes del dia 18 al 22 de setembre
Una pertorbació aïllada en els nivells mitjans de la troposfera va circular pel nord de la península Ibèrica entre els dies 18 i 22 de setembre provocant ruixats i tempestes a Catalunya.
Vent i neu del 25 al 27 de setembre del 2020
El vent del nord que va bufar entre els dies 25 i 27 de setembre va provocar una situació de molt avançada tardor, inusual al setembre, amb una baixada important de la temperatura, vent fort a molts sectors del país i neu a gran part del Pirineu.
Setembre normal a gran part del territori
La temperatura mitjana ha estat normal a gran part del territori, si bé ha estat per sobre dels valors mitjans climàtics al litoral, prelitoral i punts de la depressió Central.
En canvi ha resultat fred al Pirineu i a les muntanyes de Prades.
Aquestes anomalies ha estat fruit d'una retirada de les masses d'aire tropical i una normalització dels valors de temperatura per a l'època de l'any.
Aquest fet ha estat conseqüència del desplaçament de les altes pressions cap al sud a conseqüència de l'avanç de la circulació zonal cap a les nostres latituds.
Mapes de temperatura mitjana del mes de setembre del 2020 i de diferència d'aquesta respecte de la mitjana climàtica
Mapes elaborats amb dades de les estacions integrades a la XEMA, gestionada per l'SMC.
No inclouen els valors de temperatura d'una estació concreta si no es disposa del 80% de totes les dades d'aquesta estació.
Radiació solar propera a la mitjana
La mitjana mensual de la irradiació solar global diària ha estat, en general, al voltant de la normalitat (figura 3), tot i que ha presentat valors superiors a l'extrem sud, menys afectat pels episodis de precipitació.
S'han enregistrat valors inferiors a la mitjana especialment a punts elevats del Pallars Sobirà i de la Vall d'Aran.
Mapa d'anomalia d'irradiació solar global del mes de setembre del 2020 respecte de la mitjana dels últims 10 anys
Mapes d'anomalia d'irradiació global elaborats amb les dades de les estacions integrades a la XEMA (Xarxa d'Estacions Meteorològiques Automàtiques).
Les mitjanes contra les quals es comparen les dades del mes en curs s'han elaborat a partir de les dades de les estacions de la XEMA dels últims 10 anys (2010-2019).
Aquesta informació s'ampliarà a través de la publicació del butlletí mensual definitiu a partir del dia 15 del mes en curs.
Totes aquestes informacions es publicaran a www.meteo.cat
La taula següent mostra els valors d'anomalia positiva (diferències de la temperatura mitjana mensual de setembre respecte de la mitjana climàtica mensual del mes de setembre pel període de referència 1961-1990) que han estat iguals o superiors a +1,5 °C a les estacions de la XEMA.
La taula següent mostra els valors d'anomalia negativa que han estat iguals o inferiors a -1,0 °C a les estacions de la XEMA.
El setembre ha estat plujós al Pirineu i litoral i prelitoral Central
El mes de setembre ha estat sec a la major part del territori, i fins i tot molt sec al terç oest, delta de l'Ebre i Baix Empordà, però plujós al Pirineu, la serra de les Alberes i al litoral i prelitoral Central, i molt plujós al delta del Llobregat.
El desplaçament del corrent en jet cap al sud ha permès el pas de diverses pertorbacions amb precipitació al Pirineu.
D'altra banda, i com és propi d'aquestes dates, els fronts amb aire relativament fred han provocat una inestabilització de l'atmosfera en trobar-se amb la massa d'aire mediterrània molt més càlida, generant tempestes al litoral i prelitoral.
La taula següent mostra les estacions gestionades per l'SMC que durant el mes de setembre van igualar o superar els 125 mm:
Mapes de precipitació acumulada durant el mes de setembre del 2020 i de percentatge d'aquesta respecte de la mitjana climàtica
Mapes elaborats amb dades de les estacions integrades a la XEMA i la XOM, gestionades per l'SMC.
No inclouen els valors de precipitació d'una estació concreta si no es disposa de les dades d'un episodi significatiu d'aquesta estació.